[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 1.2.2011

COM(2011) 42 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ

Μελέτη σχετικά με το άρθρο 45 παράγραφος 2 του Κανονισμού Υπηρεσιακής Κατάστασης

ΕΚΘΕΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ

Μελέτη σχετικά με το άρθρο 45 παράγραφος 2 του Κανονισμού Υπηρεσιακής Κατάστασης

Εισαγωγή

Στις 16 Ιουλίου 2009, το Συμβούλιο ζήτησε από την Επιτροπή να διεξαγάγει μελέτη για την εφαρμογή από τα όργανα της κοινής ρύθμισης που καθορίζει τις λεπτομέρειες εφαρμογής του άρθρου 45 παράγραφος 2 του Κανονισμού Υπηρεσιακής Κατάστασης.

Στο πλαίσιο της μεταρρύθμισης του Κανονισμού Υπηρεσιακής Κατάστασης, το Συμβούλιο αποφάσισε ότι, στο μέλλον, κάθε υπάλληλος θα πρέπει να είναι σε θέση να εργάζεται σε μια τρίτη γλώσσα. Προς εφαρμογή αυτής της απόφασης, το άρθρο 45 παράγραφος 2 του Κανονισμού Υπηρεσιακής Κατάστασης καθιερώνει άμεση σύνδεση της υποχρέωσης να αποδεικνύεται η ικανότητα του υπαλλήλου να εργάζεται σε μια τρίτη γλώσσα με την πρώτη προαγωγή μετά την πρόσληψη του υπαλλήλου.

Τα όργανα θέσπισαν τις κοινές εκτελεστικές διατάξεις ως προς αυτή την παράγραφο. Οι εν λόγω διατάξεις εφαρμόζονται στους υπαλλήλους των οποίων η πρώτη προαγωγή γίνεται μετά τις 30/04/2006[1], και προβλέπουν, μεταξύ άλλων, πρόσβαση των υπαλλήλων σε μαθήματα κατάρτισης σε μια τρίτη γλώσσα. Από τις διατάξεις ορίζεται ότι για όλες τις προαγωγές που θα πραγματοποιηθούν πριν από τις 31.12.2008, το απαιτούμενο επίπεδο αντιστοιχεί στο επίπεδο 4 της διοργανικής γλωσσικής κατάρτισης (αντίστοιχο προς το επίπεδο Α2 του κοινού πλαισίου αναφοράς του Συμβουλίου της Ευρώπης), ενώ για τις προαγωγές από την 1η Ιανουαρίου 2009 το απαιτούμενο επίπεδο είναι το επίπεδο 6 (αντίστοιχο προς το επίπεδο Β2 του κοινού πλαισίου αναφοράς του Συμβουλίου της Ευρώπης).

Η μελέτη διαρθρώνεται γύρω από 8 θέματα που έθεσε στο αίτημά του το Συμβούλιο.

Η μελέτη αφορά όλα τα όργανα, και προς τον σκοπό αυτό κάθε όργανο παρέσχε τα κατάλληλα στοιχεία που αφορούν το προσωπικό του. Τα στοιχεία που εκτίθενται στην έκθεση αφορούν συνεπώς το σύνολο των οργάνων, εκτός από ορισμένα στατιστικά δεδομένα των οποίων η προέλευση αναφέρεται κατά περίπτωση. Εκτός από αντίθετη μνεία, όλα τα στοιχεία καλύπτουν την περίοδο μέχρι 31.12.2009.

Τα προσωπα που αφορα η εν λογω διαταξη

Η υποχρέωση απόδειξης της ικανότητας εργασίας σε μια τρίτη γλώσσα πριν από την προαγωγή τους μπορεί να αφορά:

- Όλους τους εν ενεργεία υπαλλήλους του οργάνου την 1η Μαΐου 2004 οι οποίοι την 01.05.2006 δεν είχαν ακόμα προαχθεί για πρώτη φορά μετά την πρόσληψή τους , και

- Όλους τους υπαλλήλους που προσελήφθησαν μετά την 1η Μαΐου 2004.

Ο κατωτέρω πίνακας εμφανίζει τον αριθμό των δυνάμει ενδιαφερομένων ανά όργανο

Γαλλικά | 52 % | 53 % | 52 % | 43 % | 50 % |

Αγγλικά | 18 % | 20 % | 24 % | 21 % | 20 % |

Γερμανικά | 9 % | 5 % | 8 % | 12 % | 9 % |

Ισπανικά | 8 % | 7 % | 6 % | 7 % | 8 % |

Ολλανδικά | 7 % | 10 % | 3 % | 4 % | 6 % |

Ιταλικά | 4 % | 3 % | 5 % | 6 % | 4 % |

Άλλες | 2% | 2% | 2% | 7% | 3 % |

Σύνολο | 100 % | 100 % | 100 % | 100 % | 100 % |

1. Παρατηρείται ότι η γαλλική και η αγγλική γλώσσα αντιπροσωπεύουν περίπου το 70% του συνόλου των γλωσσών. Εντούτοις, υποβλήθηκαν αιτήσεις κατάρτισης σε όλες τις κοινοτικές γλώσσες.

Υπάλληλοι που εχουν λαβει την πρωτη προαγωγη τους, κατά τη μεταβατικη περιοδο, χωρισ να εχουν φθασει στο επιπεδο 6

Κατά τη μεταβατική περίοδο, που έληξε στις 31 Δεκεμβρίου 2008, προήχθησαν 961 υπάλληλοι χωρίς να έχουν φθάσει στο επίπεδο 6 των διοργανικών μαθημάτων γλώσσας.

Τα μέσα απόδειξης κατά την μεταβατική περίοδο ήσαν 3:

2. Αναγνώριση πιστοποιητικού/διπλώματος από την EPSO (αντίστοιχο προς το επίπεδο 4 ή ανώτερο),

3. Επιτυχία σε δοκιμασία που οργανώνεται από την EPSO (στο επίπεδο 4),

4. Επιτυχία σε διοργανικό ή άλλο μάθημα γλώσσας (στο επίπεδο 4).

Από τα τρία μέσα απόδειξης, κατά τη μεταβατική περίοδο, το 48% των υπαλλήλων που απέδειξαν τις ικανότητές τους στο επίπεδο 4 επέλεξαν να παρακολουθήσουν διοργανικά μαθήματα γλώσσας. Οι υπόλοιποι υπάλληλοι επέλεξαν να συμμετάσχουν σε δοκιμασία της EPSO ή ζήτησαν να τους αναγνωριστεί προηγούμενο δίπλωμα, γεγονός που σημαίνει ότι κατείχαν ήδη επαρκώς την τρίτη γλώσσα.

Μέσα απόδειξης που επελέγησαν από τους υπαλλήλους που έλαβαν την πρώτη προαγωγή τους κατά τη μεταβατική περίοδο:

ΣΥΜΒΟΎΛΙΟ | 58 | 76% | 13 | 17% | 5 | 7% | 76 |

ΕΠΙΤΡΟΠΗ | 276 | 40% | 250 | 37% | 158 | 23% | 684 |

Λοιπά όργανα | 40 | 83% | 6 | 13% | 2 | 4% | 48 |

Ε.Κ. | 147 | 122 | 269 |

Συμβούλιο | 108 | 92 | 200 |

Επιτροπή | 1672 | 907 | 2579 |

Δικαστήριο | 42 | 28 | 70 |

Ελεγκτικό Συνέδριο | 60 | 24 | 84 |

ΕΟΚΕ | 24 | 45 | 69 |

Επιτροπή των Περιφερειών | 17 | 21 | 38 |

Σύνολο | 2070 | 1239 | 3309 |

Εκ των ανωτέρω προκύπτει ότι 2070 υπάλληλοι προήχθησαν αφού έφθασαν στο επίπεδο 6 μετά από γλωσσική κατάρτιση κατά τη μεταβατική περίοδο, και 1239 επιπλέον υπάλληλοι προήχθησαν αφού έφθασαν στο επίπεδο 6 μετά από γλωσσική κατάρτιση κατά το έτος 2009.

Υπάλληλοι των οποιων καθυστερησε η προαγωγη λογω αποτυχιασ τους στη γλωσσικη δοκιμασια[5]

Το εγχείρημα των προαγωγών στα διάφορα όργανα πραγματοποιείται κατά διαφορετικούς τρόπους. Για παράδειγμα, στο Κοινοβούλιο και την Επιτροπή χρησιμοποιείται ένα σύστημα συγκέντρωσης μορίων στο "σακίδιο" κάθε υπαλλήλου: οι υπάλληλοι προάγονται αμέσως μόλις φθάσουν το ενδεδειγμένο όριο της προαγωγής. Με ένα τέτοιο σύστημα είναι συνεπώς δυνατό να εντοπιστούν οι υπάλληλοι που φθάνουν το όριο αλλά εφόσον δεν έχουν αποδείξει ακόμα την ικανότητά τους σε τρίτη γλώσσα καθυστερεί κατά συνέπεια η προαγωγή τους. Αντίθετα, σε ορισμένα άλλα όργανα, όπως το Συμβούλιο, δεν υφίσταται σύστημα μορίων. Οι υπάλληλοι που δεν πληρούν την υποχρέωση που προβλέπεται στο άρθρο 45 παράγραφος 2 εμφαίνονται κανονικά στον κατάλογο των "προαγώγιμων" (δηλ. υπαλλήλων που έχουν την απαιτούμενη αρχαιότητα ώστε να μπορούν να προαχθούν), αλλά αποκλείονται αυτόματα από προαγωγή χωρίς να γίνει εξέταση των υπόλοιπων προσόντων τους. Ο αριθμός των υπαλλήλων αυτών είναι εύκολο να υπολογιστεί αλλά δεν είναι δυνατό να επιβεβαιωθεί ότι θα είχαν προαχθεί αν πληρούσαν την προϋπόθεση του άρθρου 45 παράγραφος 2, δεδομένου ότι οι προαγωγές γίνονται μετά από συγκριτική εξέταση των προσόντων. Τα άλλα όργανα ακολουθούν και αυτά διαφορετικά συστήματα. Ως εκ τούτου, δεν είναι δυνατόν να γίνει μια απολύτως συγκρίσιμη ανάλυση όσον αφορά τις "καθυστερήσεις" στις προαγωγές.

Στον κατωτέρω πίνακα εμφαίνεται συνεπώς ο αριθμός των περιπτώσεων μη προαγωγής ή ο αριθμός των περιπτώσεων μη συμπερίληψης σε πίνακα προαγώγιμων, κατ’ έτος.

2006 | 2007 | 2008 | 2009 | Σύνολο |

Ε.Κ. | 0 | 4 | 4 | 9 | 17 |

Συμβούλιο | 0 | 17 | 9 | 19 | 45 |

Επιτροπή | 17 | 20 | 30 | 106 | 173 |

Δικαστήριο | 0 | 0 | 0 | 12 | 12 |

Ελεγκτικό Συνέδριο | 0 | 0 | 2 | 2 | 2[6] |

ΕΟΚΕ | 0 | 3 | 0 | 3 | 6 |

Επιτροπή των Περιφερειών | 3 | 1 | 2 | 5 | 9[7] |

Σύνολο | 20 | 45 | 47 | 156 | 268 |

Πόροι και μεσα που χρησιμοποιουνται για να αντιμετωπιστουν οι ειδικεσ αναγκεσ καταρτισησ προκειμενου να αποκτηθουν οι ικανοτητεσ που αναφερονται στο άρθρο 45 παράγραφος 2 του Κανονισμού Υπηρεσιακής Κατάστασης, συμπεριλαμβανομενων και των χρησιμοποιουμενων χρονοδιαγραμματων (διοργανωση νεων μαθηματων γλωσσασ, αιτησεισ στο πλαισιο της ηδη υπαρχουσασ προσφορασ μαθηματων γλωσσασ, κλπ.)

Τα όργανα κάνουν κατά κύριο λόγο χρήση των ήδη υπαρχόντων διοργανικών μαθημάτων γλώσσας. Επειδή το 2004 προτείνονταν ήδη βασικά μαθήματα γλώσσας σε όλες τις 23 επίσημες γλώσσες, δεν δημιουργήθηκαν νέα διοργανικά τμήματα μετά την καθιέρωση του νέου Κανονισμού Υπηρεσιακής Κατάστασης, αλλά αυξήθηκε ο αριθμός των τάξεων. Για τις 23 επίσημες γλώσσες υπάρχουν μαθήματα από το επίπεδο 1 έως το επίπεδο 6 τόσο στις Βρυξέλλες όσο και στο Λουξεμβούργο.

Πρέπει να σημειωθεί ότι η εκμάθηση τρίτης γλώσσας δεν γίνεται μόνο με την προοπτική της προαγωγής αλλά ανταποκρίνεται και σε ανάγκη της υπηρεσίας. Η δημιουργία του άρθρου 45 παράγραφος 2 αποτελεί ένα ακόμα προσωπικό κίνητρο ώστε να προωθηθεί η πολιτική της γλωσσικής πολυμορφίας στα όργανα. Δεδομένης της μεγάλης επιλογής γλωσσών, τα περισσότερα από αυτά τα μαθήματα θα υπήρχαν ακόμα και αν δεν υπήρχε το άρθρο 45 παράγραφος 2. Ακόμα και εντός του πλαισίου του άρθρου 45 παράγραφος 2 η επιλογή της γλώσσας πρέπει να γίνεται σε συνάρτηση προς το συμφέρον της υπηρεσίας.

Τα διοργανικά μαθήματα γλώσσας διοργανώνονται με βάση 3 σειρές κατ’ έτος και μέση διάρκεια 60 ώρες (για κάθε σειρά προβλέπεται η παρακολούθηση ενός επιπέδου):

- Μαθήματα με παρακολούθηση 2 φορές την εβδομάδα από Μάρτιο έως Ιούλιο (1 ώρα και 50 λεπτά ανά μάθημα),

- Μαθήματα με παρακολούθηση 2 φορές την εβδομάδα από Σεπτέμβριο έως Ιανουάριο (1 ώρα και 50 λεπτά ανά μάθημα),

- Εντατικά θερινά μαθήματα από Ιούλιο έως Αύγουστο (4 ώρες κάθε ημέρα).

Η παρακολούθηση της εφαρμογής του άρθρου 45 παράγραφος 2 σε κάθε όργανο πραγματοποιείται κατά γενικό κανόνα από δύο υπαλλήλους της κατηγορίας AST που διαθέτουν μεταξύ 15% και 50% του χρόνου εργασίας τους. Επί πλέον, 3 υπάλληλοι/συμβασιούχοι υπάλληλοι στην EPSO ασχολούνται με την εξακρίβωση των διπλωμάτων και τη διοργάνωση των γλωσσικών δοκιμασιών για εκείνους που δεν παρακολουθούν τα διοργανικά μαθήματα γλώσσας[8]. Η διοργάνωση των διοργανικών μαθημάτων γίνεται από 16 μέλη του προσωπικού[9].

Το ποσοστό των μαθημάτων που παρακολουθούνται με προτεραιότητα του άρθρου 45 παράγραφος 2 είναι 19,7%. Συνεπώς, μπορεί να υπολογιστεί ότι το προσωπικό που ασχολείται με τη διοργάνωση μαθημάτων στο πλαίσιο του άρθρου 45 παράγραφος 2, είναι 3 υπάλληλοι/συμβασιούχοι υπάλληλοι[10] και ότι το κόστος για την περίοδο 2004-2009 ανήλθε σε 3.130.000 ευρώ περίπου[11].

Ετήσιο κόστος σε ευρώ των διοργανικών μαθημάτων γλώσσας σε ευρώ, συμπεριλαμβανομένων και εκείνων για τους σκοπούς του άρθρου 45 παρ. 2 (19,7%)

Ετήσιο κόστος των διοργανικών μαθημάτων γλώσσας | 2004 * | 2005 | 2006 | 2007 | 2008 | 2009 | Σύνολο 2004-2009 |

ΒΡΥΞΕΛΛΕΣ[12] | 701.142 | 1.915.782 | 2.201.553 | 2.049.209 | 2.760.097 | 2.558.344 | 12.186.127 |

ΛΟΥΞΕΜΒΟΥΡΓΟ[13] | 185.818 | 569.148 | 624.427 | 683.351 | 851.415 | 794.597 | 3.708.756 |

Σύνολο | 886.960 | 2.484.930 | 2.825.980 | 2.732.560 | 3.611.512 | 3.352.941 | 15.894.883 |

* η περίοδος 30.04.04-31.12.04 περιλαμβάνει 1 μάθημα την εβδομάδα

Πρέπει να σημειωθεί ότι επιπλέον των διοργανικών μαθημάτων, πολλά όργανα διοργανώνουν εσωτερικά μαθήματα καθώς και μαθήματα σε άλλους τόπους πέραν των Βρυξελλών και του Λουξεμβούργου, τα οποία απευθύνονται κυρίως στους υπαλλήλους που αντιμετωπίζουν δυσκολίες να αποδείξουν την απαιτούμενη ικανότητα.

Μέσος αριθμοσ ωρων αμοιβομενησ εργασιασ των υπαλληλων που ασχολουνται με την προετοιμασια της δοκιμασιασ στην τρίτη γλώσσα

Οι υπάλληλοι τους οποίους αφορά η τρίτη γλώσσα συμμετέχουν κατά μέσο όρο σε 100 ώρες συνολικά διοργανικών μαθημάτων γλώσσας προκειμένου να αποδείξουν τις γνώσεις τους ως προς την τρίτη γλώσσα. Δεν είναι δυνατή η λογιστική καταγραφή των μαθημάτων που διοργανώνονται στο εσωτερικών μεμονωμένων οργάνων. Ο αριθμός αυτός ανέρχεται σε 200 ώρες κατά μέσο όρο για εκείνους που παρακολούθησαν σειρά μαθημάτων και είναι αμελητέος για όσους αποδεικνύουν τη γνώση τρίτης γλώσσας με άλλον τρόπο.

Τα κανονικά διοργανικά μαθήματα γλώσσας διοργανώνονται γενικά κατά τέτοιο τρόπο ώστε να ελαχιστοποιείται ο αντίκτυπος στην καθημερινή εργασία του υπαλλήλου, δηλ. νωρίς το πρωί, κατά τη μεσημβρινή διακοπή ή αργά το απόγευμα. Σε πολλές περιπτώσεις, οι υπάλληλοι κάνουν υπερωρίες ώστε να μπορούν να διαχειριστούν την εργασία τους καθώς και την παρακολούθηση των μαθημάτων γλώσσας.

Συνολικός αριθμοσ υπαλληλων που χρειαστηκε να αποδειξουν τη γνωση τρίτησ γλώσσασ, και αριθμοσ υπαλληλων που δεν τηρησαν αυτή την υποχρεωση μεχρι την 1 η ιανουαριου 2009 (επιπεδο 4)

Την 1η Ιανουαρίου 2009, το σύνολο των υπαλλήλων τους οποίους ενδέχεται να αφορά η υποχρέωση απόδειξης της γνώσης τρίτης γλώσσας έφθανε τους 14.635 (βλ. τμήμα 2).

Ο υπόλοιπος πληθυσμός την 1η Ιανουαρίου 2009 που χρειαζόταν ακόμα να αποδείξει τις γνώσεις του έφθανε τους 3.560 υπαλλήλους. Από αυτούς, 47 δεν προήχθησαν κατά τη μεταβατική περίοδο επειδή δεν είχαν αποδείξει γνώσεις του επιπέδου 4. Οι 47 αυτοί υπάλληλοι οφείλουν τώρα να αποδείξουν γνώσεις του επιπέδου 6.

Όργανο | Συνολικός αριθμός υπαλλήλων που έπρεπε να αποδείξουν τις γνώσεις τους στην τρίτη γλώσσα μέχρι την 1η Ιανουαρίου 2009 | Αριθμός υπαλλήλων που δεν προήχθησαν μέχρι την 1η Ιανουαρίου 2009 λόγω μη απόδειξης γνώσεων του επιπέδου 4 | % |

Ε.Κ. | 418 | 4 | 0,96% |

Συμβούλιο | 267 | 9 | 3,37% |

Επιτροπή | 2275 | 30 | 1,32% |

Δικαστήριο | 212 | 0 | 0,00% |

Ελεγκτικό Συνέδριο | 49 | 2 | 4,08% |

ΕΟΚΕ | 288 | 0 | 0,00% |

Επιτροπή των Περιφερειών | 51 | 2 | 3,92% |

Σύνολο | 3.560 | 47 | 1,32% |

Αριθμός υπαλληλων που χρησιμοποιουν κατά την ασκηση των καθηκοντων τους την αποκτηθείσα τρίτη γλώσσα προκειμενου να προαχθουν

Τα όργανα δεν διαθέτουν μηχανοργανωμένο μέσο που να τους επιτρέπει την ποσοτική εκτίμηση της χρησιμοποίησης από τους υπαλλήλους, κατά την άσκηση των καθηκόντων τους, της τρίτης γλώσσας που έμαθαν προκειμένου να προαχθούν.

Πρέπει ωστόσο να αναφερθεί ότι η επιλογή της τρίτης γλώσσας πρέπει να γίνεται λαμβάνοντας υπόψη τις ανάγκες της υπηρεσίας και του οργάνου.

Διαπιστώνεται ότι η αγγλική και η γαλλική γλώσσα αντιπροσωπεύουν το 70% των αιτήσεων κατάρτισης που υποβλήθηκαν με προτεραιότητα δυνάμει του άρθρου 45 παράγραφος 2 μέχρι τις 31.12.2009 (βλ. τμήμα 3). Η εκμάθηση των άλλων γλωσσών ανταποκρίνεται και αυτή σε ανάγκες της υπηρεσίας σε ιδιαίτερους τομείς.

Συμπέρασμα

Οι γλώσσες που επελέγησαν κατά πλειονότητα ως τρίτη γλώσσα ήσαν η γαλλική (50%) και η αγγλική (20%). Ελαφρά περισσότεροι από το ήμισυ των υπαλλήλων γνωρίζουν ήδη μια τρίτη γλώσσα, γεγονός που καταδεικνύεται από τα διπλώματα που πιστοποιήθηκαν ή τις δοκιμασίες που διοργανώθηκαν από την EPSO. Το υπόλοιπο ήμισυ των υπαλλήλων έχουν επιλέξει τα διοργανικά μαθήματα γλώσσας ως μέσο απόδειξης της ικανότητάς τους να εργάζονται σε μια τρίτη γλώσσα. Το κόστος που βάρυνε τα όργανα αντιπροσώπευσε περίπου το 20% του προϋπολογισμού για γλωσσική κατάρτιση και κατά μέσο όρο 100 ώρες σε μαθήματα γλώσσας. Ωστόσο, το μεγαλύτερο μέρος του κόστους θα προέκυπτε ακόμα και αν δεν υπήρχε διάταξη του τύπου του άρθρου 45 παράγραφος 2. Οι περισσότεροι υπάλληλοι μπόρεσαν να αποδείξουν την ικανότητά τους να ασκήσουν τα καθήκοντά τους σε μια τρίτη γλώσσα και λίγοι είδαν την προαγωγή τους να καθυστερεί λόγω της μη απόδειξης της ικανότητας να εργαστούν σε μια τρίτη γλώσσα.

[1] Δυνάμει του άρθρου 11 του παραρτήματος ΧΙΙΙ του Κανονισμού Υπηρεσιακής Κατάστασης, η νέα υποχρέωση που προβλέπεται από το άρθρο 45 παράγραφος 2 δεν εφαρμόζεται στις προαγωγές πριν από την 1η Μαΐου 2006. Πρέπει επίσης να τονιστεί ότι οι υπάλληλοι που έχουν περάσει διαγωνισμό γλωσσομαθών νομικών, μεταφραστών ή διερμηνέων πληρούν ως εξ ορισμού τον όρο σχετικά με την ικανότητα να εργάζονται σε μια τρίτη γλώσσα.

[2] Το μεγαλύτερο τμήμα του προσωπικού που παρακολουθεί μαθήματα γλώσσας για να αποδείξει την ικανότητα εργασίας τους σε τρίτη γλώσσα επιλέγει διοργανικά μαθήματα. Το γεγονός αυτό καθιστά ευκολότερη τη συλλογή δεδομένων εφόσον η διοργάνωση των διοργανικών μαθημάτων γλώσσας είναι κεντρική. Ωστόσο, πρέπει να υπενθυμιστεί ότι υπάρχουν και άλλα μαθήματα γλώσσας, τα οποία η Επιτροπή δεν είναι σε θέση να τα λάβει υπόψη για την παρούσα ανάλυση.

[3] Μάιος 2004 – Δεκέμβριος 2008

[4] Το Δικαστήριο δεν μπορεί να κάνει διάκριση μεταξύ των συμμετεχόντων που παρακολουθούν μαθήματα κατά προτεραιότητα δυνάμει του άρθρου 45 παράγραφος 2 και εκείνων που τα παρακολουθούν για άλλους λόγους.

[5] ΄Η άλλο λόγο μη απόδειξης.

[6] Στο Ελεγκτικό Συνέδριο πρόκειται για τα ίδια δύο άτομα και για τα δύο έτη (2008 και 2009)

[7] Στην Επιτροπή των Περιφερειών ο αριθμός των ενδιαφερομένων υπαλλήλων ήταν συνολικά 9 επειδή 2 υπάλληλοι ευρίσκονταν στην ίδια περίπτωση να είναι προαγώγιμοι το 2009 χωρίς να πληρούν τις προϋποθέσεις του άρθρου 45 παράγραφος 2 το από το 2008.

[8] Με τη βοήθεια μιας επιτροπής αξιολόγησης αποτελούμενης από 3 μόνιμα μέλη από τα όργανα και 46 γλωσσικούς συμβούλους των οποίων ζητείται η γνώμη με γραπτή διαδικασία για την αξιολόγηση των διπλωμάτων. Η εν λόγω επιτροπή συνέρχεται 6 φορές κατ’ έτος

[9] Ας σημειωθεί ότι εκτός του προσωπικού σε κεντρικό επίπεδο, θεωρούμε ότι πρέπει να υπολογιστεί 0,1 AST ανά ΓΔ/υπηρεσία σε αποκεντρωμένο επίπεδο για να καλυφθούν οι προβλεπόμενες από τον Κανονισμό Υπηρεσιακής Κατάστασης απαιτήσεις ως προς την τρίτη γλώσσα.

[10] Το 19,7% των 16 ατόμων

[11] Το 19,7% του συνολικού κόστους των μαθημάτων κατά την περίοδο 2004-2009

[12] Σημ. Το ετήσιο κόστος περιλαμβάνει 4 σειρές ημι-εντατικών μαθημάτων, 4 σειρές εντατικών μαθημάτων (Φεβρουάριος-Ιούλιος-Αύγουστος-Σεπτέμβριος) και 2 σειρές μαθημάτων με παρακολούθηση 2 φορές την εβδομάδα (Μάρτιος-Ιούλιος και Σεπτέμβριος-Ιανουάριος).

[13] Σημ. Το ετήσιο κόστος περιλαμβάνει 1 σειρά ημι-εντατικών μαθημάτων (Φεβρουάριος), 1 σειρά εντατικών μαθημάτων (Ιούλιος-Αύγουστος), και 2 σειρές μαθημάτων με παρακολούθηση 2 φορές την εβδομάδα (Μάρτιος-Ιούλιος και Σεπτέμβριος-Ιανουάριος).